Avviż Legali Importanti

|

52005SC0096

Abbozz Deċiżjoni tal-Kumitat Konġunt ke-Żvizzera li tibdel it-Tabelli III u IV b) tal-Protokoll Nru 2 - Abbozz tal-pożizzjoni komuni tal-Komunità  /* SEK/2005/0096 finali */

	Brussel 28.01.2005SEG(2005) 96 finaliAbbozzDEĊIŻJONI tal-KUMITAT KONĠUNT KE-ŻVIZZERAli tibdel it-Tabelli III u IV b) tal-Protokoll Nru 2- Abbozz tal-pożizzjoni komuni tal-Komunità -(preżentat mill-Kummissjoni)AbbozzDEĊIŻJONI tal-KUMITAT KONĠUNT KE-ŻVIZZERAli tibdel it-Tabelli III u IV b) tal-Protokoll Nru 2IL-KUMITAT KONĠUNT,Wara li kkunsidra l-Ftehima bejn il-Komunità Ekonomika Ewropea, minn naħa, u l-Konfederazzjoni Svizzera min-naħa l-oħra, iffirmata fi Brussell fit-22 ta’ Lulju 1972, minn hawn ’il quddiem “il-Ftehima”, kif emendata mill-Ftehima bejn il-Komunità Ewropea u l-Konfederazzjoni Svizzera sabiex il-ftehima tkun emendata fir-rigward tad-dispożizzjonijiet applikabbli għal prodotti agrikoli pproċessati ffirmata fil-Lussemburgu fis-26 ta' Ottubru 2004, u l-Protokoll tagħha Nru 2, u b'mod partikolari l-Artikolu 7 tiegħu[1].billi(1) Għall-implimentazzjoni tal-Protokoll Nru2 tal-Ftehima, prezzijiet ta’ referenza interna huma stabbiliti għall-Partijiet Kontraenti mill-Kumitat Konġunt.(2) Prezzijiet attwali nbidlu fuq is-swieq domestiċi tal-Partijiet Kontraenti fir-rigward tal-materjali mhux ipproċessati li għalihom huma applikati miżuri ta’ kumpens tal-prezzijiet.(3) Huwa għalhekk meħtieġ li l-prezzijiet u l-ammonti ta’ referenza elenkati fit-Tabelli III u IV b) tal-Protokoll Nru 2 ikunu aġġornati kif meħtieġ;(4) Din id-Deċiżjoni għandha tidħol fis-seħħ fid-data meta l-applikazzjoni proviżorja tal-Ftehima li temenda ffirmata fis-26 ta’ Ottubru 2004 issir effettiva, i.e. l-ewwel jum tar-raba’ xahar wara d-data tal-firma, sakemm il-miżuri ta’ implimentazzjoni kif definiti fl-Artikolu 5(4) tal-Protokoll Nru 2 huma adottati fl-istess data.IDDEĊIEDA KIF ĠEJ:Artikolu 1It-Tabella III u t-Tabella taħt it-Tabella IV punt b) tal-Protokoll Nru 2 huma mibdula mit-tabelli fl-Anness I u l-Anness II ta’ din id-Deċiżjoni.Artikolu 2Din id-Deċiżjoni għandha tidħol fis-seħħ fl-1 ta' Frar 2005.Magħmula fi Brussel,Għall-Kumitat KonġuntIl-PresidentANNESS ITabella IIIPrezzijiet ta' referenza Svizzeri u tal-KEMaterjal agrikolu | Prezz ta' referenza | Prezz ta' referenza | Differenza: prezz ta' |mhux ipproċessat | ta’ l-Iżvizzera | tal-KE | referenza ta’ l-Isvizzera/ tal-KE |CHF għal kull | CHF għal kull | CHF għal kull |100 kg netti | 100 kg netti | 100 kg netti |Qamħ komuni | 58.34 | 16.10 | 42.24 |Qamħ durum | 37.85 | 25.40 | 12.45 |Segala | 48.01 | 16.10 | 31.91 |Barli | 27.14 | 16.10 | 11.04 |Mais | 31.79 | 16.10 | 15.69 |Dqiq tal-qamħ komuni | 103.38 | 37.20 | 66.18 |Trab tal-ħalib sħiħ | 590.00 | 395.00 | 195.00 |Trab tal-ħalib skimmed | 468.60 | 333.00 | 135.60 |Butir | 917.00 | 468.00 | 449.00 |Zokkor abjad | – | – | 0.00 |Bajd (1) | 255.00 | 205.50 | 49.50 |Patata Friska | 42.00 | 21.00 | 21.00 |Xaħam veġetali (2) | 390.00 | 160.00 | 230.00 |(1) Ġejjin mill-prezzijiet għall-bajd likwidu ta' l-għasafar, mhux fil-qoxra, immoltiplikati b'fattur ta' 0.85.(2) Prezzijiet għal xaħmijiet veġetali (għall-industrija tal-ħami u ta' l-ikel) b' kontenut ta' 100% xaħam.Anness IITabella IVb) L-ammonti bażiċi għal materjal agrikolu mhux ipproċessat huma kkunsidrati għall-kalkolu tal-komponenti agrikoli:Materjal agrikolu mhux ipproċessat | Ammont bażiku applikat mid-data tad-dħul fis-seħħ | Ammont bażiku applikat minn tliet snin wara d-data tad-dħul fis-seħħ |CHF għal kull 100kg netti | CHF għal kull 100kg netti |Qamħ komuni | 38.00 | 36.00 |Qamħ durum | 11.00 | 10.00 |Segala | 29.00 | 27.00 |Barli | 10.00 | 9.00 |Mais | 14.00 | 13.00 |Dqiq tal-qamħ komuni | 57.00 | 54.00 |Trab tal-ħalib sħiħ | 176.00 | 166.00 |Trab tal-ħalib skimmed | 122.00 | 115.00 |Butir | 449.00 (1) | 449.00 (1) |Zokkor abjad | Xejn | Xejn |Bajd | 36.00 | 36.00 |Patata Friska | 19.00 | 18.00 |Xaħam veġetali | 207.00 | 196.00 |(1) Meta jitqiesu benefiċċji mill-assistenza għall-butir mogħtija taħt ir-Regolament tal-Kummissjoni (KE) Nru 2571/97 tal-15 ta’ Diċembru 1997, l-ammont bażiku applikat ta’ butir mhux imnaqqas meta mqabbel mad-differenza fil-prezzijiet fit-Tabella III.[1] ĠU L 300, tal-31.12.1972, p. 189.


Avis juridique important

|

52004SC0796

Abbozz Deċiżjoni tal-Kumitat Konġunt taż-Żee li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità -  /* SEK/2004/0796 finali */

Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 għall-Ftehim tal-KEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE EFTA 'il barra mill-erba' libertajiet.2. L-abbozz mehmuż mad-Deċiżjoni tal-Kumitat Konġunt għandu l-għan li jimmodifika l-Protokoll 31 ħalli jestendi l-kooperazzjoni sabiex jinkludi kooperazzjoni fl-implimentazzjoni u l-iżvilupp tas-Suq Intern. Għalhekk tipprovdi l-bażi legali għall-Istati taż-ŻEE EFTA biex jieħdu sehem fl-azzjonijiet tal-Komunità marbuta mal-linja tal-baġit tal-baġit ġenerali ta' l-UE 2004:- Linja tal-Baġit 12.01.04.01 "L-implimentazzjoni u l-iżvilupp tas-suq intern - Spiża fuq tmexxija amministrattiva"- Linja tal-Baġit 12.02.01 "L-implimentazzjoni u l-iżvilupp tas-suq intern"3. L-Artikolu 1.3 (b) tar-Regolament tal-Kunsill Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li fuq proposta mill-Kummissjoni, il-Kunsill jistabbilixxi l-pożizzjoni tal-Komunità għal Deċiżjonijiet bħal dawn.4. Wara li l-abbozz tad-deċiżjoni tal-Kumitat Konġjunt taż-ŻEE jiġi sottomess għall-approvazzjoni tal-Kunsill, il-Kummissjoni tressaq il-pożizzjoni tal-Komunità fil-Kumitat Konġunt taż-ŻEE mill-aktar fis possibbli.Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsemmi bħala 'il-Ftehim', u b'mod partikolari l-Artikoli 86 u 98 tiegħu,Billi:(1) Il-Protokoll 31 għall-Ftehim ġie emendat mid-Deċiżjoni tal-Kumitat Konġunt taż-ŻEE Nru . . ./. . . tal- . . . [1].[1]  ĠU L ...(2) Huwa xieraq li l-kooperazzjoni tal-Partijiet Kontraenti għall-Ftehim tiġi estiża sabiex tinkludi l-kooperazzjoni fl-implimentazzjoni u fl-iżvilupp tas-Suq Intern.(3) Il-Protokoll 31 għall-Ftehim għandu għalhekk jiġi emendat sabiex jippermetti li sseħħ din il-kooperazzjoni estiża b'effett mill-1 ta'Jannar 2004,IDDEĊIEDA KIF ĠEJ:Artikolu 1L-Artikolu 7 (Intrapriża, intraprenditorjat u intrapriżi medji u żgħar) tal-Protokoll 31 għall-Ftehim ser jiġi emendat kif ġej:1. Il-paragrafu li jmiss ser jiddaħħal wara paragrafu 5:'6. L-Istati ta' l-EFTA, sa mill-1 ta'Jannar 2004, ser jieħdu sehem fl-azzjonijiet tal-Komunità marbuta mal-linja tal-baġit li jmiss, imniżżla fil-baġit ġenerali ta' l-Unjoni Ewropea għas-sena finanzjarja 2004:- Linja tal-Baġit 12.01.04.01: "L-implimentazzjoni u l-iżvilupp tas-Suq Intern - Spiża fuq tmexxija amministrattiva".- Linja tal-Baġit 12.02.01: "L-implimentazzjoni u l-iżvilupp tas-suq intern".'2. Il-kliem "paragrafu 5" fil-paragrafi 3 u 4 ser jinbiddlu minn "paragrafi 5 u 6".Artikolu 2Din id-Deċiżjoni ser tidħol fis-seħħ fil-jum wara l-aħħar notifika għall-Kumitat Konġjunt taż-ŻEE skond l-Artikolu 103(1) tal-Ftehim  [2].[2]  [L-Ebda ħtieġa kostituzzjonali indikata.] [Ħtiġijiet Kostituzzjonali indikati.]Din id-deċiżjoni ser tapplika mill-1 ta' Jannar 2004.Artikolu 3Din id-Deċiżjoni ser tiġi ppublikata fit-Taqsima u fis-Suppliment taż-ŻEE tal-Ġurnal Uffiċjali ta' l-Unjoni Ewropea.Magħmula fi Brussel,Għall-Kumitat Konġunt taż-ŻEEIl-PresidentIs-SegretarjiGħall-Kumitat Konġunt taż-ŻEE


title: Abbozz deċiżjoni tal-Kumitat konġunt taż-ŻEE li temenda l-Anness VI (is-Sigurtà Soċjali) għall-Ftehim taż-ŻEE - Abbozz tal-pożizzjoni komuni tal-Komunità - (preżentat mill-Kummissjoni)

text:
               MT

                        KUMMISSJONI TAL-KOMUNITAJIET EWROPEJ

               Brussel 18.9.2007

               SEG(2007) 1164 finali

               Abbozz

               DEĊIŻJONI TAL-KUMITAT KONĠUNT TAŻ-ŻEE

               li temenda l-Anness VI (is-Sigurtà Soċjali) għall-Ftehim taż-ŻEE

               - Abbozz tal-pożizzjoni komuni tal-Komunità -
                  (preżentat mill-Kummissjoni)

               MEMORANDUM TA' SPJEGAZZJONI

               1.
                     Sabiex jiġi żgurat ir-rekwiżit taċ-ċertezza legali u l-omoġeneità tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha rilevanti tal-Komunità fil-Ftehim taż-ŻEE mill-aktar fis possibbli wara l-adozzjoni tiegħu.

               2.
                     Il-Kumitat Konġunt taż-ŻEE għalhekk għandu jadotta d-deċiżjoni mehmuża sabiex temenda l-Anness VI għall-Ftehim taż-ŻEE billi żżid l-aquis l-ġdid tal-Komunità fil-qasam tas-Sigurtà Soċjali. Id-deċiżjoni tikkonċerna r-Regolamenti li ġejjin:

               32005 R 0647: Ir-Regolament (KE) Nru 647/2005 tal-Parlament Ewropew u tal-Kunsill tat-13 ta' April 2005 (ĠU L 117, ta' l-4.5.2005, p. 1) u

               32006 R 0629: Ir-Regolament (KE) Nru 629/2006 tal-Parlament Ewropew u tal-Kunsill tal-5 ta' April 2006 (ĠU L 114, tas-27.4.2006, p. 1)

               3.
                     Id-Deċiżjoni tal-Kumitat Konġunt li tinkorpora r-Regolamenti (KE) Nru 647/2005 u 629/2006 fl-Anness VI għall-Ftehim taż-ŻEE tipprevedi bosta tħassir kif ukoll sostituzzjoni ta' test ta' adattament fl-Anness VI li għandu jiġi spjegat hekk:

               L-ewwel, id-Deċiżjoni tal-Kumitat Konġunt tieħu post l-adattament (n) ta' punt 1 (Regolament tal-Kunsill (KEE) Nru 1408/71). Din is-sostituzzjoni fil-fatt tħassar il-punti kollha fl-adattamenti (n) li jipprevedu li m'hemmx ftehim bejn il-pajjiżi taż-ŻEE (jiġifieri "Ebda konvenzjoni" jew "Xejn"). Barra minn hekk, din tħassar il-punti 331, 337, 345, 359, 370, 371 u 373 fl-adattament (n) minħabba l-fatt li l-ftehimiet hemmhekk imsemmija ma jissodisfawx il-kondizzjonijiet imsemmija fil-Premessa 4 tar-Regolament (KE) Nru 647/2005 (dan jikkonċerna ftehimiet bejn il-Liechtenstein – il-Ġermanja, il-Liechtenstein – l-Italja, il-Liechtenstein – l-Awstrija, in-Norveġja – il-Greċja, in-Norveġja – l-Olanda, in-Norveġja – l-Awstrija u n-Norveġja – il-Portugall). Fl-istess ħin, il-bqija tal-punti huma enumerati mill-ġdid u t-test ta' dawn il-punti huwa allinjat mal-kliem użat fir-Regolament (KE) Nru 647/2005.

               It-tieni, għall-istess raġunijiet kif imsemmija hawn fuq, l-adattament (o) ta' punt 1 (Regolament tal-Kunsill (KEE) Nru 1408/71) huwa mħassar.

               It-tielet, it-test ta' ittri (a) u (c) taħt l-intestatura "ZC. in-Norveġja" fl-adattament (m) ta' punt 1 (Regolament tal-Kunsill (KEE) Nru 1408/71) huwa mħassar skond l-interpretazzjoni tal-Kummissjoni ta' l-Artikolu 4(2a) emendat tar-Regolament (KEE) Nru 1408/71. Madankallu, dan għandu jkun bla ħsara għall-possibbiltà li jerġa' jiġi kkunsidrat it-tħassir ta' dawn iż-żewġ żidiet fil-każ li l-Qorti tal-Ġustizzja Ewropea tneħħi, parzjalment jew kollha kemm hi, l-applikazzjoni tal-Kummissjoni fil-każ C-299/05.

               Ir-raba', il-Liechtenstein talbet li tħassar it-test ta' paragrafu 1 taħt l-intestatura 'ZB. il-LIECHTENSTEIN' fl-adattament (t) ta' punt 1 (Regolament tal-Kunsill (KEE) Nru 1408/71). Ir-raġuni mressqa mil-Liechtenstein hija din:

               Din iż-żieda kienet neċessarja minħabba l-hekk imsejħa "klawsola ta' assigurazzjoni" li kienet fis-seħħ meta l-Liechtenstein daħlet fiż-ŻEE fl-1995. Skond il-leġiżlazzjoni tal-Liechtenstein fl-1995, pensjonijiet ta' invalidità mill-Assigurazzjoni għall-Invalidità tal-Liechtenstein jisgħu jingħataw biss jekk l-applikant kien assigurat ma' l-Assigurazzjoni għall-Invalidità tal-Liechtenstein fid-data li fiha mmaterjalizza r-riskju (jiġifieri fid-data li fiha l-persuna saret persuna b'diżabilità). Din id-dispożizzjoni tal-liġi nazzjonali ("klawsola ta' assigurazzjoni") kienet f'kunflitt mad-dritt taċ-ċaqliq ħieles tal-persuni – jiġifieri paragrafu (1) taħt l-intestatura 'ZB. il-LIECHTENSTEIN' fl-adattament (t) kien previst f'Anness VI.

               Fl-1 ta' Mejju 2001 id-dispożizzjonijiet nazzjonali ġew emendati. L-hekk imsejħa "klawsola ta' assigurazzjoni" issa tintlaħaq jekk l-applikant, fid-data li fiha jsir invalidu, jissodisfa l-kondizzjonijiet li ġejjin: (a) il-persuna hija assigurata bl-Assigurazzjoni għall-Invalidità tal-Liechtenstein jew (b) il-persuna tgħix jew taħdem fi Stat li miegħu l-Liechtenstein daħal fi ftehimiet dwar is-sigurtà soċjali jew (c) il-persuna hija assigurata ma' l-Assigurazzjoni Nazzjonali ta' kwalunkwe Stat li miegħu l-Liechtenstein daħal fi ftehimiet dwar is-sigurtà soċjali jew (d) il-persuna, f'dak iż-żmien ta' l-applikazzjoni tal-pensjoni, tkun ikkompletat 25% tal-perjodu ta' kontribuzzjoni li persuna ta' l-istess età setgħet ikkompletat kieku dik il-persuna kienet dejjem (jiġifieri mill-età ta' 20 sena saż-żmien ta' l-applikazzjoni tal-pensjoni) assigurata ma' l-Assigurazzjoni għall-Invalidità tal-Liechtenstein.

               Fit-tifsira ta' l-ittri (b) u (c), ir-Regolament (KEE) Nru 1408/71 għandu jiġi kkunsidrat bħala ftehim dwar is-sigurtà soċjali. Meta tiġi applikata l-ittra (d), il-perjodi ta' kontribuzzjoni fi kwalunkwe Stat taż-ŻEE jittieħdu f'kunsiderazzjoni. Għalhekk jista' jiġi konkluż li l-paragrafu (1) kurrenti taħt l-intestatura 'ZB. il-LIECHTENSTEIN' fl-adattament (t) fir-rigward tar-Regolament tal-Kunsill (KEE) Nru 1408/71 m'għadux neċessarju u jista' jitħassar.

               Fl-aħħarnett, it-test ta' l-adattament (n) f'punt 2 (Regolament tal-Kunsill (KEE) Nru 574/72) għandu jitħassar minħabba li r-Regolament (KE) Nru 647/2005 iħassar l-Anness 11 għar-Regolament (KEE) Nru 574/72.

               4.
                     Barra minn hekk, hija l-opinjoni tas-Servizzi tal-Kummissjoni li l-adattament eżistenti għall-Anness IIa għal-Liechtenstein f'punt ZB.d) "benefiċċju għal min ma jistax jgħin lilu nnifsu" kellu jitħassar minħabba li jidher li jmur kontra l-għan tar-Regolament 647/2005. Madankollu, l-adattament inżamm, iżda l-Kummissjoni qed issegwi mill-qrib l-azzjoni legali li l-Awtorità tas-Sorveljanza ta' l-EFTA ħadet kontra l-Liechtenstein dwar din il-kwistjoni.

               5.
                     L-Artikolu 1(3)(a) tar-Regolament tal-Kunsill (KE) Nru 2894/94 dwar l-arranġamenti biex jiġi implimentat il-Ftehim taż-ŻEE jistenna li l-Kunsill jistabbilixxi l-pożizzjoni tal-Komunità għal deċiżjonijiet li jestendu l-leġiżlazzjoni tal-Komunità b'tibdil sostanzjali.

               6.
                     L-abbozz tad-Deċiżjoni tal-Kumitat Konġunt taż-ŻEE qed jiġi sottomess għall-approvazzjoni mill-Kunsill. Il-Kummissjoni għandha l-ħsieb li tressaq il-pożizzjoni tal-Komunità fil-Kumitat Konġunt taż-ŻEE mill-aktar fis possibbli wara l-adozzjoni tal-Kunsill.

               Abbozz

               DEĊIŻJONI TAL-KUMITAT KONĠUNT TAŻ-ŻEE

               li temenda l-Anness VI (is-Sigurtà Soċjali) għall-Ftehim taż-ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ 'il-Ftehim', u b'mod partikolari l-Artikolu 98 tiegħu,

               Billi:

               (1)L-Anness VI tal-Ftehim kien emendat b'Deċiżjoni tal-Kumitat Konġunt taż-ŻEE Nru.../... ta'…
                  1
               .

               (2)Ir-Regolament tal-Kunsill (KE) Nru 647/2005 tal-Parlament Ewropew u tal-Kunsill tat-13 ta' April 2005 li jemenda r-Regolament tal-Kunsill (KEE) Nru 1408/71 dwar l-applikazzjoni ta' l-iskemi tas-sigurtà soċjali għal persuni impjegati, għal persuni li jaħdmu għal rashom u għall-membri tal-familji tagħhom li jiċċaqalqu ġewwa l-Komunità u r-Regolament tal-Kunsill (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71
                  2
                għandu jkun inkorporat fil-Ftehim.

               (3)Ir-Regolament tal-Kunsill (KE) Nru 629/2006 tal-Parlament Ewropew u tal-Kunsill tal-5 ta' April 2006 li jemenda r-Regolament tal-Kunsill (KEE) Nru 1408/71 dwar l-applikazzjoni ta' l-iskemi tas-sigurtà soċjali għal persuni impjegati, għal persuni li jaħdmu għal rashom u għall-membri tal-familji tagħhom li jiċċaqalqu ġewwa l-Komunità u r-Regolament tal-Kunsill (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71
                  3
                għandu jkun inkorporat fil-Ftehim,

               IDDEĊIEDA KIF ĠEJ:

               Artikolu 1

               Il-punt 1 (ir-Regolament tal-Kunsill (KEE) Nru 1408/71) ta' l-Anness VI mal-Ftehim għandu jiġi emendat kif ġej:

               1.Dawn l-inċiżi li ġejjin għandhom ikunu miżjuda:

               ‘-32005 R 0647: Ir-Regolament (KE) Nru 647/2005 tal-Parlament Ewropew u tal-Kunsill tat-13 ta' April 2005 (ĠU L 117, ta' l-4.5.2005, p. 1),

               -32006 R 0629: Ir-Regolament (KE) Nru 629/2006 tal-Parlament Ewropew u tal-Kunsill tal-5 ta' April 2006 (ĠU L 114, ta' l-27.4.2006, p. 1).'

               2.It-test ta' l-adattament (n) għandu jiġi mibdul b'dan li ġej:

               'Dan li ġej għandu jiġi miżjud ma' l-Anness III(A):

               32.l-IŻLANDA – id-DANIMARKA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.

               33.l-IŻLANDA – il-FINLANDJA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.

               34.l-IŻLANDA – l-IŻVEZJA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.

               35.l-IŻLANDA – in-NORVEĠJA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.

               36.in-NORVEĠJA – id-DANIMARKA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.

               37.in-NORVEĠJA – il-FINLANDJA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.

               38.in-NORVEĠJA – l-IŻVEZJA

               L-Artikolu 10 tal-Konvenzjoni Nordika dwar is-Sigurtà Soċjali tal-15 ta’ Ġunju 1992, li jikkonċerna l-kopertura ta’ spejjeż ta’ l-ivvjaġġar żejda f’każ ta’ mard waqt safar f’pajjiż Nordiku ieħor fejn bilfors jiżdiedu l-ispejjeż tal-vjaġġ lura lejn il-pajjiż tar-residenza.'

               3.It-test ta' ittri (a) u (c) taħt l-intestatura 'ZC. in-Norveġja' f'adattament (m) għandu jitħassar.

               4.It-test ta' l-adattament (o) għandu jitħassar.

               5.It-test ta' paragrafu 1 taħt l-intestatura 'ZB. il-LIECHTENSTEIN' f'adattament (t) għandu jitħassar.

               Artikolu 2

               Il-punt 2 (ir-Regolament tal-Kunsill (KEE) Nru 574/72) ta' l-Anness VI mal-Ftehim għandu jiġi emendat kif ġej:

               1.Dawn l-inċiżi li ġejjin għandhom ikunu miżjuda:

               ‘-32005 R 0647: Ir-Regolament (KE) Nru 647/2005 tal-Parlament Ewropew u tal-Kunsill tat-13 ta' April 2005 (ĠU L 117, ta' l-4.5.2005, p. 1),

               -32006 R 0629: Ir-Regolament (KE) Nru 629/2006 tal-Parlament Ewropew u tal-Kunsill tal-5 ta' April 2006 (ĠU L 114, ta' l-27.4.2006, p. 1).'

               2.It-test ta' l-adattament (n) għandu jitħassar.

               Artikolu 3

               It-testi tar-Regolamenti (KE) Nru 647/2005 u 629/2006 bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.

               Artikolu 4

               Din id-Deċiżjoni għandha tidħol fis-seħħ fi [...], jekk in-notifiki kollha fl-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE
                  4*.

               Artikolu 5

               Din id-Deċiżjoni għandha tiġi ppubblikata fis-Sezzjoni ŻEE ta', u fis-Suppliment ŻEE ta', il-Ġurnal Uffiċjali ta' l-Unjoni Ewropea.

               Magħmul fi Brussell, [...].

                     Għall-Kumitat Konġunt taż-ŻEE

                     Il-President
                     […]

                     Is-Segretarji
                     tal-Kumitat Konġunt taż-ŻEE
                     […]

                     (1)
                  ĠU L ...

                     (2)
                  ĠU L 117, ta’ l-4.5.2005, p. 1.

                     (3)
                  ĠU L 114, tas-27.4.2006, p. 1.

                     (4)
                  *[L-ebda obbligi kostituzzjonali mhuma indikati.] [Obbligi kostituzzjonali indikati.]


|

52010XX1123(02)

Abbozz – Deċiżjoni Nru …/… tal-Kunsill ta’ Assoċjazzjoni stabbilit bil-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra, ta’… fir-rigward tad-dispożizzjonijiet għall-koordinazzjoni tas-sistemi ta’ sigurtà soċjali li jinsabu fil-Ftehim Ewro-Mediterranju

Official Journal L 306 , 23/11/2010 P. 9 - 13

		AbbozzDeċiżjoni Nru …/… tal-Kunsill ta’ Assoċjazzjonistabbilit bil-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra,ta’…fir-rigward tad-dispożizzjonijiet għall-koordinazzjoni tas-sistemi ta’ sigurtà soċjali li jinsabu fil-Ftehim Ewro-MediterranjuIL-KUNSILL TA’ ASSOĊJAZZJONI,Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra [1], u b’mod partikolari l-Artikolu 67 tiegħu,Billi(1) L-Artikoli 65 sa 68 tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra ("il-Ftehim"), jipprevedu l-koordinazzjoni tas-sistemi ta’ sigurtà soċjali tat-Tuneżija u l-Istati Membri. L-Artikolu 65 jistabbilixxi l-prinċipji għal din il-koordinazzjoni.(2) L-Artikolu 67 tal-Ftehim jipprevedi li l-Kunsill ta’ Assoċjazzjoni għandu jadotta deċiżjoni li timplimenta l-prinċipji stabbiliti fl-Artikolu 65 qabel tmiem l-ewwel sena wara d-dħul fis-seħħ tal-Ftehim.(3) It-tieni inċiz tal-Objettiv 29 tal-Pjan ta’ Azzjoni bejn l-UE u t-Tuneżija adottat mill-Kunsill ta’ Assoċjazzjoni fil-kuntest tal-Politika Ewropea tal-Viċinat fl- 4 ta’ Lulju 2005 jitlob l-adozzjoni ta’ deċiżjoni li timplimenta l-Artikolu 65 tal-Ftehim.(4) Fir-rigward tal-applikazzjoni tal-prinċipju tan-nondiskriminazzjoni, din id-Deċiżjoni m’għandha tagħti l-ebda drittijiet addizzjonali li jirriżultaw minn ċerti fatti jew avvenimenti li jseħħu fit-territorju tal-parti kontraenti l-oħra, fejn tali fatti jew avvenimenti ma jittieħdux f’konsiderazzjoni taħt il-leġislazzjoni tal-ewwel parti kontraenti, ħlief għad-dritt li jiġu l-esportati ċerti benefiċċji.(5) Fl-applikazzjoni ta’ din id-Deċiżjoni, id-dritt tal-ħaddiema Tuneżini għall-benefiċċji familjari għandu jkun suġġett għall-kondizzjoni li l-membri tal-familja tagħhom jirresjedu legalment ma' dawk il-ħaddiema fl-Istat Membru fejn il-ħaddiema huma impjegati. Id-Deċiżjoni m'għandha tagħti l-ebda dritt għall-benefiċċji familjari fir-rigward tal-membri tal-familja tagħhom li jirresjedu fi stat ieħor, pereżempju fit-Tuneżija.(6) Ir-Regolament tal-Kunsill (KE) Nru 859/2003 [2] diġà jestendi d-dispożizzjonijiet tar-Regolament (KEE) Nru 1408/71 u r-Regolament (KEE) Nru 574/72 għal ċittadini ta’ pajjiżi terzi li mhumiex diġà koperti minn dawk id-dispożizzjonijiet unikament minħabba ċ-ċittadinanza tagħhom. Ir-Regolament (KE) Nru 859/2003 diġà jkopri l-prinċipju tal-aggregazzjoni tal-perijodi ta’ assigurazzjoni miksuba minn ħaddiema Tuneżini fid-diversi Stati Membri rigward id-dritt għal ċerti benefiċċji, kif stabbilit fl-Artikolu 65(2) tal-Ftehim.(7) Jista’ jkun meħtieġ li jiġu stabbiliti dispożizzjonijiet speċjali li jikkorrispondu għall-karatteristiċi speċjali tal-leġislazzjoni tat-Tuneżija, sabiex tiġi ffaċilitata l-applikazzjoni tar-regoli ta’ koordinazzjoni.(8) Biex jiġi żgurat il-funzjonament bla problemi tal-koordinazzjoni tas-sistemi ta’ sigurtà soċjali tal-Istati Membri u t-Tuneżija, huwa meħtieġ li jiġu previsti dispożizzjonijiet speċifiċi fir-rigward tal-kooperazzjoni bejn l-Istati Membri u t-Tuneżija kif ukoll bejn il-persuna kkonċernata u l-istituzzjoni tal-istat kompetenti.(9) Għandhom jiġu adottati dispożizzjonijiet transitorji biex jiġu protetti l-persuni koperti minn din id-Deċiżjoni u biex jiġi żgurat li ma jitilfux drittijiet b'riżultat tad-dħul fis-seħħ tagħha.ADOTTA DIN ID-DEĊIŻJONI:PARTI IDISPOSIZZJONIJIET ĠENERALIArtikolu 1Definizzjonijiet1. Għall-finijiet ta’ din id-Deċiżjoni:(a) "Ftehim" tfisser il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra;(b) "Regolament" tfisser ir-Regolament (KE) Nru 883/2004 tal-Parlament Ewropew u tal-Kunsill tad- 29 ta’ April 2004 dwar il-koordinazzjoni ta’ sistemi ta’ sigurtà soċjali [3] kif japplikaw fl-Istati Membri tal-Unjoni Ewropea;(c) "Regolament ta’ implimentazzjoni" tfisser ir-Regolament (KE) Nru 987/2009 tal-Parlament Ewropew u tal-Kunsill tas- 16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tas-sistemi tal-iskemi ta’ sigurtà soċjali [4];(d) "Stat Membru" tfisser Stat Membru tal-Unjoni Ewropea;(e) "ħaddiem" tfisser,(i) għall-finijiet tal-leġislazzjoni ta’ Stat Membru, persuna li tkun qiegħda twettaq attività bħala persuna impjegata fit-tifsira tal-Artikolu 1(a) tar-Regolament;(ii) għall-finijiet tal-leġislazzjoni tat-Tuneżija, persuna li tkun qiegħda twettaq attività bħala persuna impjegata fit-tifsira ta’ dik il-leġislazzjoni;(f) "membru tal-familja" tfisser,(i) għall-finijiet tal-leġislazzjoni ta’ Stat Membru, membru tal-familja fit-tifsira tal-Artikolu 1(i) tar-Regolament;(ii) għall-finijiet tal-leġislazzjoni tat-Tuneżija, membru tal-familja fit-tifsira ta’ dik il-leġislazzjoni;(g) "leġislazzjoni" tfisser,(i) fir-rigward tal-Istati Membri, leġislazzjoni fit-tifsira tal-Artikolu 1(l) tar-Regolament;(ii) fir-rigward tat-Tuneżija, il-leġislazzjoni korrispondenti rilevanti kif applikabbli fit-Tuneżija;(h) "benefiċċji" tfisser,(i) fir-rigward tal-Istati Membri, benefiċċji fit-tifsira tal-Artikolu 3 tar-Regolament;(ii) fir-rigward tat-Tuneżija, il-benefiċċji korrispondenti kif applikabbli fit-Tuneżija;(i) "benefiċċji esportabbli" tfisser,(i) fir-rigward tal-Istati Membri:- il-pensjonijiet tax-xjuħija,- il-pensjonijiet tas-superstiti,- il-pensjonijiet fir-rigward ta’ inċidenti fil-post tax-xogħol u mard marbut max-xogħol,- il-pensjonijiet tal-invalidità marbutin ma' inċidenti fil-post tax-xogħol u mard marbut max-xogħol,fit-tifsira tar-Regolament, bl-eċċezzjoni ta’ benefiċċji speċjali mhux kontributorji fi flus kif elenkati fl-Anness X għar-Regolament;(ii) fir-rigward tat-Tuneżija, il-benefiċċji korrispondenti previsti skont il-leġislazzjoni tat-Tuneżija, bl-eċċezzjoni ta’ benefiċċji speċjali mhux kontributorji fi flus kif stabbilit fl-Anness I għal din id-Deċiżjoni.2. Termini oħrajn użati f’din id-Deċiżjoni għandu jkollhom it-tifsira mogħtija lilhom:(a) fir-rigward tal-Istati Membri, fir-Regolament u fir-Regolament ta’ implimentazzjoni;(b) fir-rigward tat-Tuneżija, il-leġislazzjoni rilevanti kif applikabbli fit-Tuneżija.Artikolu 2Persuni kopertiDin id-Deċiżjoni għandha tapplika:(a) għall-ħaddiema li huma ċittadini Tuneżini u li huma jew kienu impjegati legalment fit-territorju ta’ Stati Membru u li huma jew kienu soġġetti għal-leġislazzjoni ta’ Stat Membru wieħed jew aktar, u s-superstiti tagħhom,(b) għall-membri tal-familja tal-ħaddiema msemmija fil-punt (a) bil-kondizzjoni li dawn il-membri tal-familja jkunu jew kienu residenti legalment mal-ħaddiem ikkonċernat waqt li l-ħaddiem ikun impjegat fi Stat Membru,(c) għal ħaddiema li huma ċittadini ta’ Stat Membru u li huma jew li kienu impjegati legalment fit-territorju tat-Tuneżija u li huma jew li kienu soġġetti għal-leġislazzjoni tat-Tuneżija, u s-superstiti tagħhom, u(d) għall-membri tal-familja tal-ħaddiema msemmija fil-punt (c) bil-kondizzjoni li dawn il-membri tal-familja huma jew kienu residenti legalment mal-ħaddiem ikkonċernat waqt li l-ħaddiem ikun impjegat fit-Tuneżija.Artikolu 3Trattament ugwali1. Il-ħaddiema li huma ċittadini Tueżini u li huma impjegati legalment fi Stat Membru u kwalunkwe membru tal-familja tagħhom li jirresjedi legalment magħhom għandhom igawdu, fir-rigward tal-benefiċċji fit-tifsira tal-Artikolu 1(1)(h), trattament ħieles minn kwalunkwe diskriminazzjoni bbażata fuq iċ-ċittadinanza b'relazzjoni maċ-ċittadini tal-Istati Membri li fihom dawn il-ħaddiema huma impjegati.2. Il-ħaddiema li huma ċittadini ta’ Stat Membru li huma impjegati legalment fit-Tuneżija, u kwalunkwe membru tal-familja tagħhom li jirresjedi legalment magħhom, għandhom igawdu, fir-rigward tal-benefiċċji fit-tifsira tal-Artikolu 1(1)(h), trattament ħieles minn kwalunkwe diskriminazzjoni bbażata fuq iċ-ċittadinanza b'relazzjoni maċ-ċittadini Tuneżini.PARTI IIRELAZZJONIJIET BEJN L-ISTATI MEMBRI U T-TUNEŻIJAArtikolu 4Revoka ta’ Klawsoli ta’ Residenza1. Il-benefiċċji esportabbli fit-tifsira tal-Artikolu 1(1)(i), li għalihom għandhom dritt il-persuni msemmija fl-Artikolu 2(a) u (c) m’għandhom ikunu soġġetti għal ebda tnaqqis, modifika, sospensjoni, irtirar jew konfiska minħabba l-fatt li l-benefiċjarju jkun qiegħed jirresjedi,(i) għall-fini ta’ benefiċċju skont il-leġislazzjoni ta’ Stat Membru, fit-territorju tat-Tuneżija, jew(ii) għall-fini ta’ benefiċċju skont il-leġislazzjoni tat-Tuneżija, fit-territorju ta’ Stat Membru.2. Il-membri tal-familja ta’ ħaddiem kif imsemmi fl-Artikolu 2(b) huma intitolati għall-benefiċċji esportabbli fit-tifsira tal-Artikolu 1(1)(i) bl-istess mod bħall-membri tal-familja ta’ ħaddiem li huwa ċittadin tal-Istat Membru kkonċernat meta dawn il-membri tal-familja jirresjedu fit-territorju tat-Tuneżija.3. Il-membri tal-familja ta’ ħaddiem kif imsemmi fl-Artikolu 2(d) huma intitolati għall-benefiċċji esportabbli fit-tifsira tal-Artikolu 1(1)(i) bl-istess mod bħall-membri tal-familja ta’ ħaddiem li huwa ċittadin tat-Tuneżija meta dawn il-membri tal-familja jirresjedu fit-territorju ta’ Stat Membru.PARTI IIIDISPOŻIZZJONIJIET MIXXELLANJIArtikolu 5Kooperazzjoni1. L-Istati Membri u t-Tuneżija għandhom jikkomunikaw lil xulxin kwalunkwe informazzjoni rigward tibdil fil-leġislazzjoni tagħhom li jista’ jaffettwa l-implimentazzjoni ta’ din id-Deċizjoni.2. Għall-finijiet ta’ din id-Deċiżjoni, l-awtoritajiet u l-istituzzjonijiet tal-Istati Membri u tat-Tuneżija għandhom joffru l-bon uffiċċji tagħhom lil xulxin u għandhom jaġixxu daqs li kieku qegħdin jimplimentaw il-leġislazzjoni tagħhom stess. Bħala regola, l-għajnuna amministrattiva mogħtija minn dawn l-awtoritajiet u l-istituzzjonijiet għandha tkun mingħajr ħlas. Madankollu, l-awtoritajiet kompetenti tal-Istati Membri u tat-Tuneżija jistgħu jaqblu li ċerti spejjeż jiġu rimborsati.3. L-awtoritajiet u l-istituzzjonijiet tal-Istati Membri u tat-Tuneżija jistgħu, għall-finijiet ta’ din id-Deċiżjoni, jikkomunikaw direttament ma' xulxin u mal-persuni involuti jew mar-rappreżentanti tagħhom.4. L-istituzzjonijiet u l-persuni koperti minn din id-Deċiżjoni għandhom id-dmir ta’ informazzjoni u kooperazzjoni reċiproka biex jiżguraw l-implimentazzjoni korretta ta’ din id-Deċiżjoni.5. Il-persuni kkonċernati għandhom jinfurmaw lill-istituzzjonijiet tal-Istat Membru kompetenti jew tat-Tuneżija, fejn din tal-aħħar tkun l-istat kompetenti, u tal-Istat Membru ta’ residenza jew tat-Tuneżija, fejn din tal-aħħar tkun l-istat ta’ residenza, mill-aktar fis possibbli dwar kwalunkwe bidla fis-sitwazzjoni personali jew familjari tagħhom li taffettwa d-dritt tagħhom għall-benefiċċji skont din id-Deċiżjoni.6. In-nuqqas ta’ rispett tal-obbligu ta’ informazzjoni msemmi fil-paragrafu 5 jista’ jirriżulta fl-applikazzjoni ta’ miżuri proporzjonati f'konformità mal-liġi nazzjonali. Madankollu, dawn il-miżuri għandhom ikunu ekwivalenti għal dawk applikabbli f’sitwazzjonijiet simili skont il-liġi domestika u m’għandhomx jagħmluha impossibbli jew eċċessivament diffiċli fil-prattika għall-applikanti li jeżerċitaw id-drittijiet li tagħtihom din id-Deċiżjoni.7. L-Istati Membri u t-Tuneżija jistgħu jipprevedu dispożizzjonijiet nazzjonali li jistabbilixxu l-kondizzjonijiet għall-verifika tad-dritt għall-benefiċċji biex jittieħed kont tal-fatt li l-benefiċjarji joqogħdu jew jirresjedu 'l barra mit-territorju tal-Istat fejn tinsab l-istituzzjoni debitriċi. Tali dispożizzjonijiet għandhom ikunu proporzjonati, ħielsa minn kwalunkwe diskriminazzjoni bbażata fuq iċ-ċittadinanza u f'konformità mal-prinċipji ta’ din id-Deċiżjoni. Dawn id-dispożizzjonijiet għandhom jiġu notifikati lill-Kunsill ta’ Assoċjazzjoni.Artikolu 6Verifiki Amministrattivi u Eżamijiet Mediċi1. Dan l-Artikolu għandu japplika għall-persuni kif imsemmija fl-Artikolu 2 u li jirċievu l-benefiċċji esportabbli msemmija fl-Artikolu 1(1)(i), kif ukoll għall-istituzzjonijiet inkarigati mill-implimentazzjoni ta’ din id-Deċiżjoni.2. Fejn benefiċjarju jew applikant għal benefiċċji, jew membru tal-familja tiegħu, ikun qed joqgħod jew jirresjedi fit-territorju ta’ Stat Membru filwaqt li l-istituzzjoni debitriċi tinsab fit-Tuneżija, jew fit-Tuenżija meta l-istituzzjoni debitriċi tinsab fi Stat Membru, l-eżami mediku għandu jsir, fuq it-talba ta’ dik l-istituzzjoni, mill-istituzzjoni tal-post tas-soġġorn jew ta’ residenza tal-benefiċjarju f'konformità mal-proċeduri stabbiliti mil-leġislazzjoni applikata minn dik l-istituzzjoni.L-istituzzjoni debitriċi għandha tinforma lill-istituzzjoni tal-post tas-soġġorn jew ta’ residenza dwar kwalunkwe rekwiżit speċjali li, jekk meħtieġ, għandu jiġi segwit u bil-punti li jridu jiġu koperti mill-eżami mediku.L-istituzzjoni tal-post tas-soġġorn jew ta’ residenza għandha tgħaddi rapport lill-istituzzjoni debitriċi li talbet l-eżami mediku.L-istituzzjoni debitriċi għandha tirriserva d-dritt li l-benefiċjarju jiġi eżaminat minn tabib magħżul minnha, jew fit-territorju fejn il-benefiċjarju jew l-applikant għall-benefiċċji qed joqgħod jew jirresjedi jew fil-pajjiż fejn tinsab l-istituzzjoni debitriċi. Madankollu, il-benefiċjarju jista’ jintalab li jirritorna fl-Istat tal-istituzzjoni debitriċi biss jekk huwa jista’ jagħmel il-vjaġġ mingħajr preġudizzju għal saħħtu u jekk l-ispiża tal-vjaġġ u tal-akkomodazzjoni titħallas mill-istituzzjoni debitriċi.3. Meta benefiċjarju jew applikant għal benefiċċji, jew membru tal-familja tiegħu, ikun qed joqgħod jew jirresjedi fit-territorju ta’ Stat Membru filwaqt li l-istituzzjoni debitriċi tinsab fit-Tuneżija, jew fit-Tuneżija meta l-istituzzjoni debitriċi tinsab fi Stat Membru, il-verifika amministrattiva għandha ssir, fuq it-talba tal-istituzzjoni debitriċi, mill-istituzzjoni tal-post tas-soġġorn jew ta’ residenza tal-benefiċjarju.L-istituzzjoni tal-post tal-post tas-soġġorn jew ta’ residenza għandha tibgħat rapport lill-istituzzjoni debitriċi li talbet il-verifika amministrattiva.L-istituzzjoni debitriċi għandha żżomm id-dritt li titlob li s-sitwazzjoni tal-benefiċjarju tiġi eżaminata minn professjonista tal-għażla tagħha. Madankollu, il-benefiċjarju jista’ jintalab li jirritorna fl-Istat tal-istituzzjoni debitriċi biss jekk huwa jista’ jagħmel il-vjaġġ mingħajr preġudizzju għal saħħtu u jekk l-ispiża tal-vjaġġ u tal-akkomodazzjoni titħallas mill-istituzzjoni debitriċi.4. Stat Membru wieħed jew aktar u t-Tuneżija jistgħu jaqblu dwar dispożizzjonijiet amministrattivi oħrajn, soġġett għal li jinfurmaw lill-Kunsill ta’ Assoċjazzjoni b’dan.5. Bħala eċċezzjoni għall-prinċipju tal-assistenza amministrattiva reċiproka mingħajr ħlas stabbilit fl-Artikolu 5(2) ta’ din id-Deċiżjoni, l-ammont effettiv tal-ispejjeż tal-verifiki msemmija fil-paragrafi 2 u 3 ta’ dan l-Artikolu għandu jitħallas lura lill-istituzzjoni li ntalbet twettaqhom mill-istituzzjoni debitriċi li talbithom.Artikolu 7Applikazzjoni tal-Artikolu 90 tal-FtehimL-Artikolu 90 tal-Ftehim għandu japplika f'każ li waħda mill-Partijiet tqis li l-Parti l-oħra ma kkonformatx mal-obbligi stabbiliti fl-Artikoli 5 u 6.Artikolu 8Dispożizzjonijiet speċjali għall-applikazzjoni tal-leġislazzjoni tat-TuneżijaIl-Kunsill ta’ Assoċjazzjoni jista’, jekk meħtieġ, jistabbilixxi dispożizzjonijiet speċjali għall-applikazzjoni tal-leġislazzjoni tat-Tuneżija fl-Anness II.Artikolu 9Proċeduri amministrattivi minn ftehimiet bilaterali eżistentiIl-proċeduri amministrattivi li jinsabu fi ftehimiet bilaterali eżistenti bejn Stat Membru u t-Tuneżija jistgħu jkomplu japplikaw dment li dawk il-proċeduri ma jaffettwawx b'mod negattiv id-drittijiet jew l-obbligi tal-persuni kkonċernati stabbiliti b'din id-Deċiżjoni.Artikolu 10Ftehimiet li jissupplimentaw il-proċeduri għall-implimentazzjoni ta’ din id-DeċiżjoniStat Membru wieħed jew aktar u t-Tuneżija jistgħu jikkonkludu ftehimiet imfassla biex jissupplementaw il-proċeduri amministrattivi għall-implimentazzjoni ta’ din id-Deċiżjoni, speċjalment fir-rigward tal-prevenzjoni u l-ġlieda kontra l-frodi u l-iżbalji.PARTI IVDISPOŻIZZJONIJIET TRANSITORJI U FINALIArtikolu 11Dispożizzjonijiet transitorji1. L-ebda dritt ma jista’ jinkiseb taħt din id-Deċiżjoni għall-perijodu ta’ qabel id-data tad-dħul fis-seħħ tagħha.2. Bla ħsara għall-paragrafu 1, dritt għandu jinkiseb skont din id-Deċiżjoni anki jekk dan ikun relatat ma' kontinġenza li tkun qamet qabel id-data tad-dħul fis-seħħ tagħha.3. Kwalunkwe benefiċċju li ma jkunx ingħata jew li ġie sospiż minħabba ċ-ċittadinanza jew il-post ta’ residenza tal-persuna kkonċernata għandu, fuq talba ta’ dik il-persuna, jingħata jew jitkompla b'effett mid-data tad-dħul fis-seħħ ta’ din id-Deċiżjoni, dment li d-drittijiet li għalihom kienu ngħataw benefiċċji qabel ma jkunux taw lok għal xi ħlas ta’ somma waħda f'daqqa.4. Jekk talba kif imsemmija fil-paragrafu 3 tiġi ppreżentata wara li jiskadi l-perijodu ta’ sentejn wara d-data tad-dħul fis-seħħ ta’ din id-Deċiżjoni, id-drittijiet miksuba skont din id-Deċiżjoni u għandu jkollhom effett m id-data tad-dħul fis-seħħ ta’ din id-Deċiżjoni, u l-leġislazzjoni ta’ kwalunkwe Stat Membru jew tat-Tuneżija li tikkonċerna t-telf jew ir-restrizzjoni ta’ drittijiet ma tistax tiġi invokata kontra l-persuni kkonċernati.5. Jekk talba kif imsemmija fil-paragrafu 3 tiġi ppreżentata wara li jiskadi l-perijodu ta’ sentejn wara d-data tad-dħul fis-seħħ ta’ din id-Deċiżjoni, id-drittijiet li ma jkunux intilfu jew li ma jkunux preskritti għandu jkollhom effett mid-data li fiha tkun ġiet ippreżentata t-talba, bla preġudizzju għal kwalunkwe dispożizzjoni aktar favorevoli taħt il-leġislazzjoni ta’ kwalunkwe Stat Membru jew tat-Tuneżija.Artikolu 12Annessi għal din id-Deċiżjoni1. L-Annessi għal din id-Deċiżjoni huma parti integrali minnha.2. Fuq talba mit-Tuneżija, l-Annessi msemmija jistgħu jiġu emendati b’deċiżjoni tal-Kunsill ta’ Assoċjazzjoni.Artikolu 13Dħul fis-seħħDin id-Deċiżjoni għandha tidħol fis-seħħ fl-ewwel jum tal-ewwel xahar wara d-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.Magħmul fi …, …Għall-Kunsill ta’ AssoċjazzjoniIl-President[1] ĠU L 97, 30.3.1998, p. 2.[2] ĠU L 124, 20.5.2003, p. 1.[3] ĠU L 166, 30.4.2004, p. 1.[4] ĠU L 284, 30.10.2009, p. 1.--------------------------------------------------ANNESS ILISTA TA’ BENEFIĊĊJI SPEĊJALI MHUX KONTRIBUTORJI FI FLUS TAT-TUNEŻIJA…--------------------------------------------------ANNESS IIDISPOŻIZZJONIJIET SPEĊJALI GĦALL-APPLIKAZZJONI TAL-LEĠISLAZZJONI TAT-TUNEŻIJA…--------------------------------------------------


title: Abbozz Deċiżjoni tal-Kumitat konġunt taż-żee Nru ta' li temenda l-Protokoll 31 tal-Ftehim taż-ŻEE dwar il-kooperazzjoni f'oqsma speċifiċi barra mill-erba' libertajiet

text:
     MT

MT        MT
 ---pagebreak---            KUMMISSJONI TAL-KOMUNITAJIET EWROPEJ

                                            Brussel 21.4.2009
                                            SEG(2009) 504 finali

                                   Abbozz

           DEĊIŻJONI TAL-KUMITAT KONĠUNT TAŻ-ŻEE
                            Nru

                                     ta'

               li temenda l-Protokoll 31 tal-Ftehim taż-ŻEE
     dwar il-kooperazzjoni f'oqsma speċifiċi barra mill-erba' libertajiet

MT                                                                          MT
 ---pagebreak---                           MEMORANDUM TA’ SPJEGAZZJONI

     1.   Il-Protokoll 31 tal-Ftehim taż-ŻEE fih dispożizzjonijiet speċifiċi dwar il-
          kooperazzjoni bejn il-Komunità u l-Istati taż-ŻEE u l-EFTA barra mill-erba'
          libertajiet.

     2.   L-abbozz tad-Deċiżjoni tal-Kumitat Konġunt taż-ŻEE mehmuż huwa mmirat biex
          jimmodifika l-Protokoll 31 sabiex tiġi estiża l-kooperazzjoni fil-qasam tal-
          Edukazzjoni , tat-taħriġ u taż-żgħażagħ. L-abbozz jipprovdi qafas għall-
          kooperazzjoni u jistabilixxi modalitajiet għall-parteċipazzjoni sħiħa tal-Istati taż-ŻEE
          u tal-EFTA fil-programmi u l-azzjonijiet tal-Komunità f'dan il-qasam, b'effett mill-1
          ta' Jannar 2009, billi tkun inkorporata:

          -      32008 D 1298: Id-Deċiżjoni 1298/2008/KE tal-Parliament Ewropew u tal-
                 Kunsill tas-16 ta' Diċembru 2008 li tistabilixxi l-pjan ta' azzjoni Erasmus
          Mundus 2009-2013 għat-tisħiħ fil-kwalità fl-edukazzjoni ogħla u l-     promozzjoni
          ta' fehim interkulturali permezz ta' kooperazzjoni ma'  pajjiżi terzi (ĠU L 340,
          19.12.2008, p. 83).

     3.   L-Artikolu 1.3 tar-Regolament tal-Kunsill (KE) Nru 2894/94 li jikkonċerna l-
          arranġamenti għall-implimentazzjoni tal-Ftehim taż-ŻEE jipprevedi li l-Kunsill
          għandu jistabilixxi l-pożizzjoni tal-Komunità għal Deċiżjonijiet bħal dawn fuq
          proposta tal-Kummissjoni.

     4.   L-abbozz tad-Deċiżjoni tal-Kumitat Konġunt taż-ŻEE tressaq għall-approvazzjoni
          tal-Kunsill, wara liema l-Kummissjoni se tressaq il-pożizzjoni Komunitarja fil-
          Kumitat Konġunt taż-ŻEE mill-iżjed fis possibbli.

MT                                              2                                                    MT
 ---pagebreak---                                                    Abbozz

                          DEĊIŻJONI TAL-KUMITAT KONĠUNT TAŻ-ŻEE
                                           Nru

                                                     ta'

                            li temenda l-Protokoll 31 tal-Ftehim taż-ŻEE
                  dwar il-kooperazzjoni f'oqsma speċifiċi barra mill-erba' libertajiet

     IL-KUMITAT KONĠUNT TAŻ-ŻEE,

     Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li
     jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ "il-
     Ftehim", u b'mod partikolari l-Artikolu 86 u 98 tiegħu,

     Billi:

     (1)      Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE
              Nru .../... ta'...1

     (2)      Huwa xieraq li l-kooperazzjoni tal-Partijiet Kontraenti tal-Ftehim għandha tiġi estiża
              sabiex tinkludi d-Deċiżjoni 1298/2008/KE tal-Parlament Ewropew u tal-Kunsill tas-16
              ta' Diċembru 2008 li tistabilixxi l-programm ta' azzjoni Erasmus Mundus 2009-2013
              għat-titjib tal-kwalità fl-edukazzjoni superjuri u għall-promozzjoni tal-komprensjoni
              interkulturali permezz ta' kooperazzjoni ma' pajjiżi terzi2

     (3)      Il-Protokoll 31 tal-Ftehim għandu għalhekk jiġi emendat sabiex din l-estensjoni ta'
              kooperazzjoni tkun tista' sseħħ mill-1 ta' Jannar 2009,

     IDDEĊIDIET KIF ĠEJ:

                                                L-Artikolu 1

     L-Artikolu 4 tal-Protokoll 31 tal-Ftehim għandu jiġi emendat kif ġej:

     1.        Il-paragrafu li ġej għandu jiġi inserit wara l-paragrafu 21:

               ‘2m. L-Istati EFTA għandhom, b'effett mill-1 ta' Jannar 2009, jipparteċipaw fl-
                    azzjonijiet 1 u 3 tal-programm li ġej:

     1
              ĠU L …
     2
              ĠU L 340, 19.12.2008, p. 83.

MT                                                    3                                                MT
 ---pagebreak---                     -      32008 D 1298: Id-Deċiżjoni 1298/2008/KE tal-Parlament Ewropew u tal-
                           Kunsill tas-16 ta' Diċembru 2008 li jistabilixxi l-programm ta' azzjoni
                           Erasmus Mundus 2009-2013 għat-titjib tal-kwalità fl-edukazzjoni
                           superjuri u għall-promozzjoni tal-komprensjoni interkulturali permezz ta'
                           kooperazzjoni ma' pajjiżi terzi (ĠU L 340, 19.12.2008, p. 83).’

     2.      It-test fil-paragrafu 3 għandu jiġi sostitwit b'dan li ġej:

             "L-Istati EFTA għandhom jagħmlu kontribut finanzjarju b'konformità mal-Artikolu
             82(1)(a) tal-Ftehim għal programmi u l-azzjonijiet imsemmijin fil-paragrafi 1, 2, 2a,
             2b, 2c, 2d, 2e, 2f, 2g, 2h, 2i, 2j, 2k, 2l u 2m.’

                                                   L-Artikolu 2

     Din id-Deċiżjoni għandha tidħol fis-seħħ fil-jum ta' wara l-aħħar notifika lill-Kumitat
     Konġunt taż-ŻEE taħt l-Artikolu 103(1) tal-Ftehim∗

     Għandha tapplika mill-1 ta' Jannar 2009

                                                   L-Artikolu 3

     Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta'
     L-Ġurnal Uffiċjali tal-Unjoni Ewropea.

     Magħmul fi Brussell,

                                                       F'isem il-Kumitat Konġunt taż-ŻEE
                                                       Il-President

                                                       Is-Segretarji
                                                       għall-Kumitat Konġunt taż-ŻEE

     ∗
            [L-ebda rekwiżit konstituzzjonali mhuwa indikat.] [Rekwiżiti konstituzzjonali huma indikati.]

MT                                                        4                                                 MT


Avviż Legali Importanti

|

52007SC0565

Abbozz Deċiżjoni tal-Kumitat konġunt taż-ŻEE li jemenda l-Protokoll 31 tal-Ftehim taż-ŻEE dwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità - (preżentat mill-Kummissjoni)  /* SEK/2007/0565 finali */

	[pic] | KUMMISSJONI TAL-KOMUNITAJIET EWROPEJ |Brussel 8.5.2007SEG(2007) 565 finaliAbbozz DEĊIŻJONI TAL-KUMITAT KONĠUNT TAŻ-ŻEEli jemenda l-Protokoll 31 tal-Ftehim taż-ŻEE dwar kooperazzjoni f'oqsma speċifiċi 'l barra mill-erba' libertajiet- Abbozz tal-pożizzjoni komuni tal-Komunità - (preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 għall-Ftehim taż-ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE EFTA li qegħdin barra l-erba' libertajiet.2. L-abozz mehmuż tad-Deċiżjoni tal-Kumitat Konġunt taż-ŻEE għandu l-għan li jimmodifika l-Protokoll 31 biex tkun estiża għal sena oħra (2007) l-kooperazzjoni wara l-31 ta' Diċembru 2006, fil-qasam ta' l-implimentazzjoni u l-iżvilupp tas-suq intern u hi dwar:- Il-linji tal-baġit 12.01.04.01, 12.02.01 u 02.03.01: Implimentazzjoni u żvilupp tas-suq intern.3. L-Artikolu 1.3(b) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabilixxi l-pożizzjoni Komunitarja għal Deċiżjonijiet bħal dawn fuq proposta mill-Kummissjoni.4. L-abbozz tad-deċiżjoni tal-Kumitat Konġunt taż-ŻEE hu ppreżentat għall-approvazzjoni tal-Kunsill, u warajh il-Kummissjoni tressaq il-pożizzjoni tal-Komunità fil-Kumitat Konġunt taż-ŻEE fl-aktar okkażjoni kmieni possibli.Abbozz DEĊIŻJONI TAL-KUMITAT KONĠUNT TAŻ-ŻEEli jemenda l-Protokoll 31 tal-Ftehim taż-ŻEE dwar kooperazzjoni f'oqsma speċifiċi 'l barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendata bil-protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem msejjaħ “il-Ftehim”, u b'mod partikolari l-Artikoli 86 u 98 tiegħu,Billi:(1) Il-Protokoll 31 tal-Ftehim kien emendat b'Deċiżjoni tal-Kumitat Konġunt taż-ŻEE Nru..../.... tal-.......[1].(2) Huwa xieraq li titkompla l-kooperazzjoni tal-Partijiet Kontraenti għall-Ftehim fl-implimentazzjoni u l-iżvilupp tas-Suq Intern.(3) Il-Protokoll 31 għall-Ftehim għandu għalhekk jiġi emendat sabiex din il-kooperazzjoni tkompli wara l-31 ta' Diċembru 2006,IDDEĊIEDA DAN LI ĠEJ:Artikolu 1L-Artikolu 7 tal-Protokoll 31 tal-Ftehim għandu jkun emendat kif ġej:1. Il-kliem ‘is-snin 2004, 2005 u 2006’ f'paragrafu 6 għandhom jinbidlu bil-kliem ‘is-snin 2004, 2005, 2006 u 2007’.2. Il-kliem ‘is-sena 2006’ f'paragrafu 7 għandhom jinbidlu bil-kliem ‘is-snin 2006 u 2007’.Artikolu 2Din id-Deċiżjoni għandha tidħol fis-seħħ fil-ġurnata wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim*.Għandha tapplika mill-1 ta’ Jannar 2007.Artikolu 3Din id-Deċiżjoni għandha tiġi ppublikata fis-Sezzjoni taż-ŻEE tal- Ġurnal Uffiċċjali ta' l-Unjoni Ewropea u fis-Suppliment taż-ŻEE tiegħu.Magħmula fi Brussell, [...].Għall-Kumitat Konġunt taż-ŻEEIl-PresidentIs-Segretarji tal-Kumitat Konġunt taż-ŻEE [1] ĠU L ...* [Ebda ħtiġiet kostituzzjonali m'huma indikati.] [Ħtiġijiet kostituzzjonali huma indikati.]


Avviż Legali Importanti

|

52008SC0408

Abbozz deċiżjoni tal-Kumitat konġunt taż-ŻEE li jemenda l-Protokoll 30 tal-Ftehim taż-ŻEE dwar dispożizzjonijiet speċifiċi fl-organizzazzjoni ta’ kooperazzjoni fil-qasam ta’ l-istatistika. - Abbozz tal-pożizzjoni komuni tal-Komunità  /* SEK/2008/0408 finali */

	[pic] | KUMMISSJONI TAL-KOMUNITAJIET EWROPEJ |Brussel 3.4.2008SEG(2008) 408 finaliAbbozzDEĊIŻJONI TAL-KUMITAT KONĠUNT TAŻ-ŻEEli jemenda l-Protokoll 30 tal-Ftehim taż-ŻEE dwar dispożizzjonijiet speċifiċi fl-organizzazzjoni ta’ kooperazzjoni fil-qasam ta’ l-istatistika.- Abbozz tal-pożizzjoni komuni tal-Komunità - (preżentat mill-Kummissjoni)MEMORANDUM TA’ SPJEGAZZJONI1. Il-Protokoll 30 għall-Ftehim taż-ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati ta' l-EFTA taż-ŻEE fil-qasam ta’ l-Istatistika.2. L-abbozz mehmuż tad-Deċiżjoni tal-Kumitat Konġunt taż-ŻEE għandu l-għan li jimmodifika l-Protokoll 30 biex jestendi l-kooperazzjoni fil-qasam ta’ l-Istatistika. Dan jipprovdi qafas għall-kooperazzjoni u jistabbilixxi l-modalitajiet għall-parteċipazzjoni sħiħa ta' l-Istati taż-ŻEE EFTA mingħajr id-dritt tal-vot, fil-programmi u azzjonijiet tal-Komunità f'dan il-qasam b'effett mill-1.1.2008, billi jinkorpora:32007 D 1578 : Id-Deċiżjoni Nru 1578/2007/KE tal-Parlament Ewropew u tal-Kunsill tal-11 ta' Diċembru 2007 dwar il-Programm Statistiku tal-Komunità 2008 sal-2012 (ĠU L 344, tat-28.12.2007, p. 15)3. L-Artikolu 1.3 tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni Komunitarja għal Deċiżjonijiet bħal dawn fuq proposta mill-Kummissjoni.4. L-abbozz tad-Deċiżjoni tal-Kumitat Konġunt taż-ŻEE qed jiġi sottomess għall-approvazzjoni mill-Kunsill. Il-Kummissjoni tittama li tkun fil-qagħda li tippreżenta l-pożizzjoni tal-Komunità fil-Kumitat Konġunt taż-ŻEE fl-eqreb opportunità possibbli.AbbozzDEĊIŻJONI TAL-KUMITAT KONĠUNT TAŻ-ŻEE Nru […]ta’ [...]li jemenda l-Protokoll 30 tal-Ftehim taż-ŻEE dwar dispożizzjonijiet speċifiċi fl-organizzazzjoni ta’ kooperazzjoni fil-qasam ta’ l-istatistika.IL-KUMITAT KONĠUNT taż-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,Billi:(1) Il-Protokoll 30 tal-Ftehim kien emendat bid-Deċiżjoni tal-Kumitat Konġunt taż-ŻEE Nru .../... ta' …[1].(2) Il-programm statistiku 1998 sal-2002 mhuwiex aktar applikabbli u konsegwentement għandu jitħassar mill-Ftehim.(3) L-istruttura tal-Protokoll 30 għandha tiġi simplifikata.(4) Din is-simplifikazzjoni strutturali m’għandu jkollha l-ebda piż fuq is-sustanza dwar il-kooperazzjoni statistika taż-ŻEE 2003 sal-2007, kif inkluża fil-Protokoll 30 bid-Deċiżjonijiet tal-Kumitati Konġunti taż-ZEE Nri 163/2003[2] u 90/2004[3].(5) Il-Programm Statistiku taż-ŻEE 2008 sal-2012 għandu jkun ibbażat fuq id-Deċiżjoni Nru 1578/2007/KE tal-Parlament Ewropew u tal-Kunsill tal-11 ta' Diċembru 2007 dwar il-Programm Statistiku tal-Komunità 2008 sal-2012[4] u għandu jinkludi dawk l-elementi tal-programm li huma meħtieġa biex jiddeskrivu u jimmonitorjaw l-aspetti kollha relevanti ekonomiċi, soċjali u ambjentali taż-Żona Ekonomika Ewropea.(6) Il-Protokoll 30 tal-Ftehim għandu għalhekk jiġi emendat sabiex din il-kooperazzjoni estiża tista tibda taħdem mill-1 ta' Jannar 2008,IDDEĊIEDA KIF ĠEJ:Artikolu 1Il-Protokoll 30 tal-Ftehim għandhu jiġi emendat kif speċifikat fl-Anness I ta' din id-Deċiżjoni.Artikolu 2Il-lista ta' kumitati miftiehma mill-Partijiet Kontraenti tal-Ftehim u li qiegħda fil-Minuti Miftiehma Ad Protokoll 30 tan-negozjati għal ftehim bejn il-Komunità Ekonomika Ewropea, il-Komunità Ewropea tal-Faħam u l-Azzar u l-Istati Membri tagħhom u l-Istati ta' l-EFTA fiż-Żona Ekonomika Ewropea għandha tkun bla ħsara għall-parteċipazzjoni mill-Istati ta' l-EFTA f'kumitati jew korpi tal-KE oħra bi qbil mal-paragrafu 1(2) tal-Protokoll 30 kif emendat b'din id-Deċiżjoni.Artikolu 3Din id-Deċiżjoni għandha tidħol fis-seħħ fil-ġurnata wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim*.Din għandha tapplika mill-1 ta' Jannar 2008.Artikolu 4Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE tal- Ġurnal Uffiċjali ta' l-Unjoni Ewropea .Magħmul fi Brussel, [...].Għall-Kumitat Konġunt taż-ŻEEIl-President […]Is-Segretarji tal-Kumitat Konġunt taż-ŻEEANNESStad-Deċiżjoni tal-Kumitat Konġunt taż-ŻEE Nru […]It-test tal-Protokoll 30 tal-Ftehim għandu jinbidel b'dan li ġej:‘Artikolu 1Dispożizzjonijiet ġenerali1. Konferenza ta' rappreżentanti ta’ organizzazzjonijiet nazzjonali ta' l-istatistika tal-Partijiet Kontraenti, l-Uffiċċju ta' l-Istatistika tal-Komunitajiet Ewropew (Eurostat) u l-Uffiċċju ta' l-Istatistika ta' l-Istati ta' l-EFTA (–ESO) għandhom jiggwidaw il-kooperazzjoni statistika u jiżviluppaw programmi u proċeduri għall-kooperazzjoni fl-istatistika b'koordinazzjoni mill-qrib ma' dawk tal-Komunità u jimmonitorjaw l-implimentazzjoni tagħhom. Din il-konferenza u l-Kumitat tal-Programm ta' Statistka ( Statistical Programme Committee - (SPC) għandhom jorganizzaw il-ħidmiet tagħhom għall-għanijiet tal-Protokoll f'laqgħat konġunti bħala l-Konferenza SPC/ŻEE bi qbil ma' regoli ta' proċedura speċifiċi li għandhom jiġu stabbiliti mill-Konferenza SPC/ŻEE.2. L-Istati ta' l-EFTA għandhom, sa mill-bidu tal-kooperazzjoni b'konnessjoni mal-programmi u l-azzjonijiet li hemm referenza għalihom fil-Protokoll, jipparteċipaw b'mod sħiħ mingħajr id-dritt għall-vot fil-kumitati u korpi oħra tal-KE li jgħinu lill-Kummissjoni tal-KE fil-ġestjoni u l-iżvilupp ta' dawn il-programmi u azzjonijiet.3. L-informazzjoni statistika mill-Istati ta’ l-EFTA għandha tiġi trasmessa mill-Istati ta’ l-EFTA lill-Eurostat għall-ħażna, l-ipproċessar u t-tixrid. Għal dan il-għan, l-ESO għandu jaħdem f'kooperazzjoni mill-qrib ma' l-Istati ta' l-EFTA u l-Eurostat sabiex jiżgura li d-data mill-Istati ta' l-EFTA tiġi trasmessa kif imiss u mxerrda lill-gruppi varji ta' l-utenti permezz tal-mezzi normali ta' tixrid bħala parti mill-istatistika ŻEE.4. L-Istati ta’ l-EFTA għandhom iħallsu l-ispejjeż addizzjonali li jsiru mill-Eurostat għall-ħażna, l-ipproċessar u t-tixrid tad- data minn pajjiżhom.5. L-Istati ta' l-EFTA għandhom jikkontribwixxu finanzjarjament għall-ispejjeż ġenerali tal-Komunità li jkunu ġejjin mill-parteċipazzjoni tagħhom fil-programmi u l-azzjonijiet imsemmija f’dan il-Protokoll ħlief dawk li jsiru għall-ħażna, it-tixrid u l-ipproċessar tad- data skond l-Artikolu 82(1)(b) tal-Ftehim.6. Il-ġestjoni ta' l-istatistika mill-Istati ta’ l-EFTA għandha tkun irregolata mir-Regolament tal-Kunsill (KE) Nru 322/97 tas-17 ta' Frar 1997 dwar Statistika tal-Komunità (ĠU L 52, tat-22.2.1997, p. 1),7 Għandu jsir rapport annwali konġunt ta’ l-ESO/Eurostat li jivvaluta jekk intlaħqux il-miri, il-prijoritajiet u l-azzjonijiet ippjanati b’rabta ma’ dan il-Protokoll, u dan jintbagħat lill-konferenza SPC/ŻEE li ssir referenza għaliha fil-paragrafu 1 u lill-Kumitat Konġunt ŻEE.Artikolu 2Programm statistiku 2003 sal-20071. Il-programm statistiku tal-Komunità 2003 sal-2007 kif stabbilit bid-Deċiżjoni tal-Parlament Ewropew u tal-Kunsill li hemm għalihom referenza fil-paragrafu 4 għandhom jikkostitwixxu l-qafas għall-azzjonijiet statistiċi ŻEE li għandhom jitwettqu bejn l-1 ta' Jannar 2003 u l-31 ta' Diċembru 2007. L-oqsma prinċipali kollha u t-temi statistiċi tal-programm statistiku tal-Komunità 2003 sal-2007 għandhom ikunu kunsidrati li huma relevanti għall-kooperazzjoni statistika ŻEE u għandhom ikun miftuħa għall-parteċipazzjoni sħiħa mill-Istati ta' l-EFTA.2. Mill-1 ta' Jannar 2003, għandu jiġi żviluppat Programm Statistiku Annwali speċifiku għaż-ŻEE kull sena mill-Uffiċċju Statistiku b'konsultazzjoni mal-Kapijiet tal-Gruppi ta' Ħidma ta’ l-Istituzzjonijiet Statistiċi Nazzjonali EFTA. Il-Programm Statistiku Annwali taż-ŻEE għandu jkun ibbażat fuq subsett tal-programm ta' ħidma u jkun parallel mal-programm ta' ħidma ta' kull sena elaborat mill-Kummissjoni skond id-Deċiżjoni tal-Parlament Ewropew u tal-Kunsill imsemmija fil-paragrafu 4.3. Mill-1 ta' Jannar 2003, l-Istati ta' l-EFTA għandhom jikkontribwixxu finanzjarjament skond l-Artikolu 82(1)(a) tal-Ftehim u r-Regolamenti Finanzjarji tiegħu ammont li jirrappreżenta 75 fil-mija ta' l-ammont muri fl-intestaturi tal-baġit B5-600A u B5-600B jew artikolu li jissostitwih (Politika dwar Informazzjoni Statistika) imdaħħal fil-baġit tal-Komunità.4. L-atti Komunitarji li ġejjin huma s-suġġett ta' dan l-artikolu:- 32002 D 2367 : Id-Deċiżjoni Nru 2367/2002/KE tal-Parlament Ewropew u tal-Kunsill tas-16 ta' Diċembru 2002 dwar il-programm statistiku tal-Komunità 2003 sal-2007 (ĠU L 358, tal-31.12.2002, p. 1), kif emendat minn:- 32004 D 0787 : Id-Deċiżjoni Nru 787/2004/KE tal-Parlament Ewropew u tal-Kunsill tas-21 ta' April 2004 (ĠU L 138, tad-30.4.2004, p. 12).Artikolu 3Programm Statistiku 2008 sal-20071. Il-programm statistiku tal-Komunità 2008 sal-2012 kif stabbilit bid-Deċiżjoni tal-Parlament Ewropew u tal-Kunsill li għaliha hemm referenza fil-paragrafu 4 għandu jikkostitwixxi l-qafas għall-azzjonijiet statistiċi ŻEE li għandhom jitwettqu bejn l-1 ta' Jannar 2008 u l-31 ta' Diċembru 2012. L-oqsma prinċipali kollha u t-temi statistiċi tal-programm statistiku tal-Komunità 2008 sal-2012 għandhom ikunu kunsidrati li huma relevanti għall-kooperazzjoni statistika ŻEE u għandhom ikun miftuħa għall-parteċipazzjoni sħiħa mill-Istati ta' l-EFTA.2. Mill-1 ta’ Jannar 2008, għandu jiġi żviluppat Programm Statistiku Annwali speċifiku għaż-ŻEE kull sena b’mod konġunt mill-Uffiċju ta’ l-Istatistika u l-Eurostat. Il-Programm Statistiku Annwali taż-ŻEE għandu jkun ibbażat fuq subsett tal-programm ta' ħidma u jkun parallel mal-programm ta' ħidma ta' kull sena elaborat mill-Kummissjoni skond id-Deċiżjoni tal-Parlament u tal-Kunsill imsemmija fil-paragrafu 4. Il-Programm Statistiku Annwali taż-ŻEE għandu jkun approvat mill-Partijiet Kontraenti skond il-proċeduri interni tagħhom.3. Mill-1 ta' Jannar 2008, l-Istati ta’ l-EFTA għandhom jikkontribwixxu finanzjarjament skond l-Artikolu 82(1)(a) tal-Ftehim u r-Regolamenti Finanzjarji tiegħu ammont li jirrappreżenta 75 fil-mija ta' l-ammont muri fl-intestaturi tal-baġit 29 02 03 u 29 01 04 01 (Politika dwar Informazzjoni Statistika) imdaħħla fil-baġit tal-Komunità.4. L-att Komunitarju li ġej huwa l-għan ta' dan l-Artikolu:- 32007 D 1578 : Id-Deċiżjoni Nru 1578/2007/KE tal-Parlament Ewropew u tal-Kunsill tal-11 ta' Diċembru 2007 dwar il-Programm Statistiku tal-Komunità 2008 sal-2012 (ĠU L 344, tat-28.12.2007, p. 15).’[1] ĠU L …[2] ĠU L 41, 12.2.2004, p. 64.[3] ĠU L 349, 25.11.2004, p. 52.[4] ĠU L 344, 28.12.2007, p. 15.* [Ebda ħtiġiet kostituzzjonali mhuma indikati.] [Hemm ħtiġiet kostituzzjonali indikati.]